# ܝܕܹܥܡܘܼܢ ܠܗܘܿܢ ܙܸܕܩܵܘܟܼܘܿܢ (ܗܲܩܘܼܝܵܬܵܘܟܼܘܿܢ)، ܐ݉ܡܘܿܪܘܼܢ ܠܵܗܿ ܗܲܡܙܲܡܬܵܘܟܼܘܿܢ

ܐܝܼܠܘܿܠ 2023

ܣܢܵܕܬܵܐ ܫܪܝܼܬܵܐ ܕܚܘܼܠܡܵܢܵܐ ܕܗܵܘܢܵܐ (Independent Mental Health Advocacy (IMHA)) ܡܵܨܝܵܐ ܕܗܲܝܸܪܵܐܠܵܘܟܼܘܿܢ ܠܝܼܕܵܥܲܝܗܝ ܙܸܕܩܵܘܟܼܘܿܢ ܘܠܐ݉ܡܵܪܵܐ ܗܲܡܙܲܡܬܵܘܟܼܘܿܢ. IMHA ܝܼܠܵܗܿ ܚܕܵܐ ܚܸܠܡܲܬ ܡܲܓܵܢܵܝܬܵܐ ܘܐ݉ܪܵܙܵܢܵܝܬܵܐ ܕܣܢܵܕܬܵܐ ܩܵܐ ܐܵܢܝܼ ܐ݉ܢܵܫܹܐ:

* ܕܝܼܢܵܐ ܩܲܒܘܼܠܹܐ ܕܲܪܡܲܢܬܵܐ ܓ̰ܲܒܪܵܝܬܵܐ
* ܝܲܢ ܕܝܼܢܵܐ ܢܝܼܓܵܪܵܢ ܒܘܼܬ ܩܲܒܲܠܬܵܐ ܕܕܲܪܡܲܢܬܵܐ ܓ̰ܲܒܪܵܝܬܵܐ.

IMHA ܝܼܠܵܗܿ ܚܕܵܐ ܚܸܠܡܲܬ ܡܘܼܩܪܸܒܼܬܵܐ ܒܝܲܕ ܥܘܼܕܪܵܢܵܐ ܩܵܢܘܿܢܵܝܵܐ ܕܒܼܸܟܬܘܿܪܝܵܐ (Victoria Legal Aid) ܐܝܼܢܵܐ ܠܹܐ ܝܠܵܗܿ ܚܕܵܐ ܚܸܠܡܲܬ ܩܵܢܘܿܢܵܝܬܵܐ. IMHA ܠܵܐ ܝܼܠܵܗܿ ܐ݉ܣܝܼܪܬܵܐ ܒܚܸܠܡܲܬܹܐ ܕܚܘܼܠܡܵܢܵܐ ܕܗܵܘܢܵܐ.

## ܐܲܚܢܲܢ ܒܸܕ ܡܲܚܒܸܪܲܚ ܠܵܘܟܼܘܿܢ

ܒܫܲܪܵܝܬܵܐ ܡܼܢ ܣܝܼܩܘܿܡܵܐ 1 ܐܝܼܠܘܿܠ 2023، *ܩܵܢܘܿܢܵܐ* *ܕܚܘܼܠܡܵܢܵܐ ܕܗܵܘܢܵܐ ܘܕܛܵܒܼܘܼܬܵܐ ܕܚܲܝܹܐ ܕܫܲܢ݉ܬܵܐ ܕ 2022 (Vic)*
[Mental Health and Wellbeing Act 2022 (Vic)](https://www.legislation.vic.gov.au/in-force/acts/mental-health-and-wellbeing-act-2022/002)*)*) ܒܹܐܡܵܪܵܐ ܝܠܹܗ ܕܐܲܚܢܲܢ ܒܸܕ ܦܵܝܫܲܚ ܡܘܼܝܕܸܥܹܐ ܒܥܸܕܵܢܵܐ ܕܢܘܼܩܙܹܐ ܪܹܫܵܝܹܐ ܐܝܼܡܲܢ ܕܩܲܒܘܼܠܹܐ ܝܬܘܿܢ ܕܲܪܡܲܢܬܵܐ ܓ̰ܲܒܪܵܝܬܵܐ. ܝܠܘܿܦܘܼܢ ܒܘܼܫ ܙܵܘܕܵܐ ܒܘܼܬ ܣܲܗܡܵܐ ܕܐܵܗܵܐ ܐܸܫܛܵܪܵܐ [‘ܐܝܼܡܲܢ ܒܸܕ ܦܵܝܫܵܐ IMHA ܡܘܼܕܸܥܬܵܐ؟’](#_When_will_IMHA) ([‘When will IMHA be notified?’](#_When_will_IMHA)).

ܐܲܚܢܲܢ ܒܸܕ ܡܲܚܒܸܪܲܚ ܠܵܘܟܼܘܿܢ ܐܸܠܵܐ ܐܸܢ ܐܲܚܬܘܿܢ ܐܵܡܪܝܼܬܘܿܢ ܠܲܢ ܕܠܵܐ ܡܲܚܒܸܪܲܚ ܠܵܘܟܼܘܿܢ. ܐܝܼܡܲܢ ܕܡܲܚܒܸܪܲܚ ܠܵܘܟܼܘܿܢ، ܒܸܕ ܦܲܫܩܲܚ ܩܵܐܠܵܘܟܼܘܿܢ ܡܘܿܕܝܼ ܟܹܐ ܥܵܒܼܕܲܚ ܐܲܚܢܲܢ، ܘܐܲܚܬܘܿܢ ܒܸܕ ܫܵܩܠܝܼܬܘܿܢ ܦܘܼܣܩܵܢܵܐ ܐܸܢ ܒܵܥܝܼܬܘܿܢ ܠܗܘܿܢ ܚܸܠܡܲܬܲܢ. ܩܵܐ ܕܐܵܡܪܝܼܬܘܿܢ ܠܲܢ ܕܠܵܐ ܡܲܚܒܸܪܲܚ ܠܵܘܟܼܘܿܢ، ܚܙܹܝܡܘܼܢ ܠܣܲܗܡܵܐ ܕܐܵܗܵܐ ܘܲܪܵܩܵܐ ܕ ‘ܐ݉ܡܘܿܪܘܼܢ ܠܲܢ ܕܠܵܐ ܡܲܚܒܸܪܲܚ ܠܵܘܟܼܘܿܢ
 (‘Tell us not to contact you’).

## ܐܲܚܬܘܿܢ ܡܵܨܝܼܬܘܿܢ ܡܲܚܒܸܪܝܼܬܘܿܢ ܠܲܢ

ܐܸܢ ܐܲܚܬܘܿܢ ܗܵܕܝܼܵܐ ܠܹܐ ܝܬܘܿܢ ܩܲܒܘܼܠܹܐ ܕܲܪܡܲܢܬܵܐ ܓ̰ܲܒܪܵܝܬܵܐ، ܐܝܼܢܵܐ ܢܝܼܓܵܪܵܢ ܝܼܬܘܿܢ ܒܘܼܬ ܩܲܒܲܠܬܵܐ ܕܕܲܪܡܲܢܬܵܐ ܓ̰ܲܒܪܵܝܬܵܐ، ܗܵܠܵܐ ܡܵܨܝܼܬܘܿܢ ܡܵܛܝܼܬܘܿܢ ܠܚܸܠܡܲܬܹܐ ܕ IMHA. ܐܲܚܬܘܿܢ ܓܵܪܲܓ ܡܲܚܒܸܪܝܼܬܘܿܢ ܠܲܢ ܚܲܕܪܹܫܵܐ ܣܲܒܵܒ ܐܲܚܢܲܢ ܠܹܐ ܦܵܝܫܲܚ ܡܘܼܝܕܸܥܹܐ. ܡܵܨܝܼܬܘܿܢ ܡܲܚܒܸܪܝܼܬܘܿܢ ܠܲܢ ܥܲܠ ܡܸܢܝܵܢܵܐ 1300 947 820، ܝܲܢ ܣܲܚܒܸܪܝܼܬܘܿܢ ܠܫܲܘܦܲܢ www.imha.vic.gov.au، ܝܲܢ ܫܲܕܪܝܼܬܘܿܢ ܚܲܕ ܐܝܼܡܵܝܠ ܩܵܐ contact@imha.vic.gov.au

ܣܲܒܵܒܹܐ ܝܕܝܼܥܹܐ ܕܐ݉ܢܵܫܹܐ ܟܹܐ ܗܵܘܝܼ ܢܝܼܓܵܪܵܢ ܡܸܢܲܝܗܝ ܒܘܼܬ ܩܲܒܲܠܬܵܐ ܕܕܲܪܡܲܢܬܵܐ ܓ̰ܲܒܪܵܝܬܵܐ ܒܸܚܒܼܵܫܵܐ ܝܢܵܐ ܪܓܼܵܫܬܵܐ ܐܲܝܟܼ ܕܐܸܢ ܐܲܚܬܘܿܢ ܠܹܐ ܡܵܨܝܼܬܘܿܢ ܕܠܵܐ ܣܲܙܓܸܪܝܼܬܘܿܢ ܥܲܡ ܝܲܗܠܵܘܟܼܘܿܢ ܕܲܪܡܸܢܵܢܵܐ، ܝܲܢ ܝܲܗܠܵܘܟܼܘܿܢ ܕܲܪܡܸܢܵܢܵܐ ܐ݉ܡܝܼܪܠܹܗ ܐܸܢ ܠܵܐ ܥܵܒܼܕܝܼܬܘܿܢ ܚܲܕ ܡܸܢܕܝܼ ܕܐ݉ܡܝܼܪܠܲܢ ܩܵܐܠܵܘܟܼܘܿܢ، ܐܲܚܬܘܿܢ ܒܸܕ ܦܵܝܫܝܼܬܘܿܢ ܡܘܼܬܒܼܹܐ ܬܚܘܿܬ ܕܲܪܡܲܢܬܵܐ ܓ̰ܲܒܪܵܝܬܵܐ.

## ܕܵܐܟܼܝܼ IMHA ܡܵܨܝܵܐ ܕܣܵܢܕܵܐ ܠܵܘܟܼܘܿܢ

ܐܲܚܢܲܢ ܡܵܨܲܚ ܕܣܵܢܕܲܚ ܠܵܘܟܼܘܿܢ ܩܵܐ ܕ:

* ܦܲܪܡܝܼܬܘܿܢ ܠܵܗܿ ܡܵܘܕܥܵܢܘܼܬܵܐ ܒܘܼܬ ܡܩܲܝܡܲܢܬܵܐ، ܕܲܪܡܲܢܬܵܐ، ܬܲܓܒܲܪܬܵܐ ܘܒܣܵܡܬܵܐ ܕܕܝܼܵܘܟܼܘܿܢ
* ܫܵܩܠܝܼܬܘܿܢ ܦܘܼܣܩܵܢܹܐ ܒܘܼܬ ܡܩܲܝܡܲܢܬܵܐ، ܕܲܪܡܲܢܬܵܐ ܘܬܲܓܒܲܪܬܵܐ ܕܕܝܼܵܘܟܼܘܿܢ
* ܦܲܪܡܝܼܬܘܿܢ ܘܡܲܦܠܸܚܝܼܬܘܿܢ ܠܗܘܿܢ ܙܸܕܩܵܘܟܼܘܿܢ
* ܥܵܒܼܕܝܼܬܘܿܢ ܚܲܕ ܒܘܼܝܵܢܵܐ ܕܡܲܚܲܒܝܵܬܹܐ ܠܵܩܵܕ݉ܡܵܐ
* ܪܵܫܡܝܼܬܘܿܢ ܚܲܕ ܦܲܪܨܘܿܦܵܐ ܣܵܢܕܵܢܵܐ ܕܡܲܚܫܸܚܝܼܬܘܿܢ ܠܹܗ
* ܛܵܠܒܝܼܬܘܿܢ ܚܕܵܐ ܬܲܚܡܲܢܬܵܐ ܢܲܦ̮ܫܵܢܵܝܬܵܐ ܬܪܲܝܵܢܝܼܬܵܐ ܡܼܢ ܚܲܕ ܐܵܣܝܵܐ ܕܡܲܪܥܵܐ ܕܢܲܦ̮ܫܵܐ
* ܛܵܠܒܝܼܬܘܿܢ ܥܘܼܕܪܵܢܵܐ ܩܵܢܘܿܢܵܝܵܐ
* ܩܲܕܸܡܝܼܬܘܿܢ ܩܵܐ ܒܹܝܬ ܕܝܼܢܵܐ ܕܚܘܼܠܡܵܢܵܐ ܕܗܵܘܢܵܐ ([Mental Health Tribunal](https://www.mht.vic.gov.au/))
* ܦܲܪܡܝܼܬܘܿܢ ܘܡܵܛܝܼܬܘܿܢ ܠܛܵܟܼܣܵܐ ܕܚܸܠܡܲܬ ܕܚܘܼܠܡܵܢܵܐ ܕܗܵܘܢܵܐ ܘܕܛܵܒܼܘܼܬܵܐ ܕܚܲܝܹܐ
* ܡܲܕܸܥܝܼܬܘܿܢ ܠܗܘܿܢ ܦܘܼܣܩܵܢܹܐ، ܓܲܫܲܩܝܵܬܹܐ ܘܡܲܚܲܒܝܵܬܹܐ ܕܕܝܼܵܘܟܼܘܿܢ ܩܵܐ ܚܸܠܡܲܬܹܐ ܕܚܘܼܠܡܵܢܵܐ ܕܗܵܘܢܵܐ ܘܕܛܵܒܼܘܼܬܵܐ ܕܚܲܝܹܐ ܘܐ݉ܚܹܪ݉ܢܹܐ
* ܥܵܒܼܕܝܼܬܘܿܢ ܚܕܵܐ ܫܟܵܝܬܵܐ.



ܐܲܚܢܲܢ ܡܵܨܲܚ ܕܡܲܪܝܸܙܲܚ ܚܲܕ ܬܲܪܓܡܵܢܵܐ. ܐܵܦ ܐܲܚܬܘܿܢ ܡܵܨܝܼܬܘܿܢ ܡܲܚܒܸܪܝܼܬܘܿܢ ܩܵܐ [ܚܸܠܡܲܬ ܕܬܲܪܓܲܡܬܵܐ](https://www.tisnational.gov.au/) ܥܲܠ ܡܸܢܝܵܢܵܐ 131 450 ܘܛܵܠܒܝܼܬܘܿܢ ܕܐܵܣܪܝܼܠܵܘܟܼܘܿܢ ܒܬܹܠܹܦ̮ܘܿܢ ܥܲܡܲܢ.

IMHA ܡܵܨܝܵܐ ܕܗܵܘܝܵܐ ܩܲܝܘܼܡܬܵܐ ܩܵܐܠܵܘܟܼܘܿܢ ܡܲܩܪܵܒܼܬܵܐ ܕܚܘܼܫܵܒܼܵܘܟܼܘܿܢ ܒܘܼܬ ܚܸܠܡܲܬ ܕܚܘܼܠܡܵܢܵܐ ܕܗܵܘܢܵܐ ܘܕܛܵܒܼܘܼܬܵܐ ܕܚܲܝܹܐ ܡܼܢ ܒܵܬ݉ܪ ܕܐܲܚܬܘܿܢ ܝܗܝܼܒܼܹܐ ܝܬܘܿܢ ܠܡܩܲܒܠܵܢܘܼܬܵܘܟܼܘܿܢ.

ܘܲܟܝܼܠܵܐ ܕ IMHA ܕܕܝܼܵܘܟܼܘܿܢ:

* ܒܸܕ ܦܵܠܹܚ ܐܲܝܟܼ ܕܐܲܚܬܘܿܢ ܛܵܠܒܝܼܬܘܿܢ ܡܸܢܹܗ
* ܠܵܐ ܒܸܕ ܥܵܒܼܹܕ ܚܲܕ ܡܸܢܕܝܼ ܕܠܵܐ ܡܩܲܒܠܵܢܘܼܬܵܐ ܕܕܝܼܵܘܟܼܘܿܢ
* ܠܵܐ ܒܸܕ ܦܵܐܹܫ ܡܗܘܼܕܝܵܐ ܒܡܘܿܕܝܼ ܐ݉ܚܹܪ݉ܢܹܐ ܒܲܠܟܵܐ ܕܬܲܚܡܸܢܝܼ ܕܒܘܼܫ ܨܦܵܝܝܼ ܝܼܠܹܗ ܩܵܐܠܵܘܟܼܘܿܢ، ܐܸܢ ܐܲܚܬܘܿܢ ܝܼܬܘܿܢ ܠܵܐ ܒܵܨܘܿܪܵܐ ܒܥܘܼܡܪܵܐ ܡܼܢ 16 ܫܸܢܹܐ. ܐܸܢ ܝܼܬܘܿܢ 15 ܫܸܢܹܐ ܝܲܢ ܒܘܼܫ ܒܵܨܘܿܪܹܐ ܒܥܘܼܡܪܵܐ، IMHA ܒܸܕ ܡܲܛܐܸܒܼܵܐ ܠܓܲܫܲܩܝܵܬܵܘܟܼܘܿܢ ܘܦܵܠܚܵܐ ܥܲܡ ܒܲܝܬܘܼܬܵܘܟܼܘܿܢ، ܬܲܓܒܸܪܵܢܵܘܟܼܘܿܢ، ܘܣܵܢܕܵܢܵܘܟܼܘܿܢ ܠܐܲܟܘܼܕܹܐ ܕܗܸܢܝܵܢܵܘܟܼܘܿܢ ܒܘܼܫ ܨܦܵܝܝܼ ܦܝܼܫܹܐ ܝܢܵܐ ܢܛܝܼܪܹܐ.

## ܐ݉ܡܘܿܪܘܼܢ ܠܲܢ ܕܠܵܐ ܡܲܚܒܸܪܲܚ ܠܵܘܟܼܘܿܢ

ܐܲܚܬܘܿܢ ܣܢܝܼܩܹܐ ܝܬܘܿܢ ܕܡܙܲܘܸܕܝܼܬܘܿܢ ܡܵܘܕܥܵܢܘܼܬܵܐ ܪܫܝܼܡܬܵܐ ܒܘܼܬ ܓܵܢܵܘܟܼܘܿܢ ܩܵܐ ܕܐܲܚܢܲܢ ܡܵܨܲܚ ܐܲܟܸܕܲܚ ܕܐܲܚܢܲܢ:

* ܠܵܐ ܓ̰ܲܪܒܲܚ ܡܲܚܒܸܪܲܚ ܠܵܘܟܼܘܿܢ، ܘ
* ܫܵܝܦܲܚ ܠܡܵܘܕܥܵܢܘܼܬܵܐ ܕܩܘܼܒܠܵܐ ܠܲܢ ܒܘܼܬ ܕܲܪܡܲܢܬܵܐ ܓ̰ܲܒܪܵܝܬܵܐ ܕܕܝܼܵܘܟܼܘܿܢ.

ܡܵܘܕܥܵܢܘܼܬܵܐ ܕܡܙܲܘܸܕܝܼܬܘܿܢ ܠܵܗܿ ܩܵܐܠܲܢ ܒܸܕ ܦܵܝܫܵܐ ܡܕܘܼܒܸܪܬܵܐ ܒܝܲܕ ܦܵܠܵܚܹܐ ܕܡܲܟܼܬܒܼܵܐ ܕܕܝܼܲܢ. ܐܲܚܬܘܿܢ ܡܵܨܝܼܬܘܿܢ ܣܲܚܒܸܪܝܼܬܘܿܢ ܠܫܲܘܦܵܐ [www.imha.vic.gov.au/how-we-handle-personal-information](http://www.imha.vic.gov.au/how-we-handle-personal-information) ܩܵܐ ܕܝܵܕܥܝܼܬܘܿܢ ܕܵܐܟܼܝܼ ܐܲܚܢܲܢ ܟܹܐ ܡܕܲܒܪܲܚ ܠܡܵܘܕܥܵܢܘܼܬܵܐ ܦܲܪܨܘܿܦܵܝܬܵܐ ܘܚܲܡܲܚ ܠܕܝܼܠܵܢܵܝܘܼܬܵܘܟܼܘܿܢ.

ܩܵܐ ܕܐܵܡܪܝܼܬܘܿܢ ܠܲܢ ܕܠܵܐ ܡܲܚܒܸܪܲܚ ܠܵܘܟܼܘܿܢ:

* ܡܲܚܒܸܪܘܼܢ ܥܲܠ ܡܸܢܝܵܢܵܐ 03 9093 3701
* ܣܲܚܒܸܪܘܼܢ ܠܫܲܘܦܵܐ www.imha.vic.gov.au/optout ܩܵܐ ܡܠܵܝܬܵܐ ܕܦ̮ܘܿܪܡ ܕܡܲܚܦܲܠܬܵܐ ܡܼܢ ܫܲܘܬܲܦܬܵܐ (opt-out form)
* ܡܠܹܝܡܘܼܢ ܠܦ̮ܘܿܪܡ ܕܒܹܐܬܵܝܵܐ ܝܠܵܗܿ ܘܫܲܕܪܘܼܢ ܠܵܗܿ ܩܵܐ admin@imha.vic.gov.au ܝܲܢ ܒܐܘܼܪܚܵܐ ܕܒܲܪܝܼܕܵܐ ܩܵܐ:

Independent Mental Health Advocacy

GPO Box 4380

Melbourne VIC 3001

* ܫܲܕܪܘܼܢ ܠܲܢ ܐܝܼܡܵܝܠ ܠܐܵܕܪܹܣ admin@imha.vic.gov.au ܥܲܡ ܒܘܼܝܵܢܹܐ ܕܡܩܲܒܠܵܢܘܼܬܵܐ ܘܡܵܘܕܥܵܢܘܼܬܵܐ ܕܒܹܐܬܵܝܵܐ ܝܢܵܐ.

ܐܲܚܬܘܿܢ ܡܵܨܝܼܬܘܿܢ ܕܛܵܠܒܝܼܬܘܿܢ ܡܼܢ ܚܲܕ ܦܵܠܵܚܵܐ ܝܲܢ ܣܵܢܕܵܢܵܐ ܕܗܲܝܸܪܠܵܘܟܼܘܿܢ ܕܫܲܕܪܝܼܬܘܿܢ ܠܦ̮ܘܿܪܡ.

ܐܵܢܵܐ، ܛܒܼܘܿܥܘܼܢ ܫܸܡܵܘܟܼܘܿܢ ܟܡܝܼܠܵܐ ܠܵܐ ܒܵܥܝܸܢ ܕ IMHA ܕܡܲܚܒܸܪܵܐܠܝܼ ܐܸܢ ܐܵܢܵܐ ܦܝܼܫܠܝܼ ܡܘܼܬܒܼܵܐ ܬܚܘܿܬ ܚܲܕ ܦܘܼܩܕܵܢܵܐ ܕܕܲܪܡܲܢܬܵܐ ܓ̰ܲܒܪܵܝܬܵܐ ܝܲܢ ܓܵܘ ܟܠܚܲܕ ܡܼܢ ܢܘܼܩܙܹܐ ܪܹܫܵܝܹܐ ܐ݉ܚܹܪ݉ܢܹܐ. ܐܵܢܵܐ ܦܲܪܡܘܼܝܹܐ ܝܘܸܢ ܕܟܠ ܚܕܵܐ ܡܵܘܕܥܵܢܘܼܬܵܐ ܕܩܲܒܠܵܐ ܠܵܗܿ IMHA ܒܕܲܥܬܝܼܕ ܒܘܼܬ ܕܲܪܡܲܢܬܝܼ ܓ̰ܲܒܪܵܝܬܵܐ ܒܸܕ ܦܵܝܫܵܐ ܫܝܼܦܬܵܐ.

ܣܝܼܩܘܿܡܵܐ ܕܡܵܘܠܵܕܵܐ: ܛܒܼܘܿܥܘܼܢ ܣܝܼܩܘܿܡܵܐ ܕܡܵܘܠܵܕܵܘܟܼܘܿܢ (dd\mm\yyyy)

ܕܪܵܥܢܵܐ: ܛܒܼܘܿܥܘܼܢ ܫܸܡܵܘܟܼܘܿܢ

ܣܝܼܩܘܿܡܵܐ ܕܕܪܵܥܢܵܐ: ܛܒܼܘܿܥܘܼܢ ܣܝܼܩܘܿܡܵܐ ܕܐܸܕܝܘܿܡ

ܡܸܢܝܵܢܵܐ ܕ UR ܕܟܠܹܗ ܐܘܼܚܕܵܢܵܐ (SWURN): ܛܒܼܘܿܥܘܼܢ ܡܸܢܝܵܢܵܐ ܕܣܸܓܼܠܵܐ ܕܚܕܵܝܘܼܬܵܐ ܕܟܠܹܗ ܐܘܼܚܕܵܢܵܐ SWURN

ܐܵܗܵܐ ܝܼܠܹܗ ܚܲܕ ܡܸܢܝܵܢܵܐ ܝܼܚܝܼܕܵܝܵܐ ܕܟܹܐ ܦܵܐܹܫ ܝܗܝܼܒܼܵܐ ܩܵܐ ܟܠܲܝܗܝ ܬܵܟܼܘܿܠܹܐ ܕܡܛܵܝܵܐ ܝܢܵܐ ܠܚܸܠܡܲܬܹܐ ܥܲܡܡܵܝܹܐ ܡܥܘܼܝܸܢܹܐ ܕܚܘܼܠܡܵܢܵܐ ܕܗܵܘܢܵܐ. ܐܲܚܢܲܢ ܟܹܐ ܡܲܦܠܸܚܲܚ ܠܐܵܗܵܐ ܡܸܢܝܵܢܵܐ ܩܵܐ ܕܐܲܟܸܕܲܚ ܕܐܲܚܢܲܢ ܒܝܼܕܵܥܵܐ ܝܘܲܚ ܩܵܐܠܵܘܟܼܘܿܢ ܬܪܝܼܨܵܐܝܼܬ. ܐܸܢ ܐܲܚܬܘܿܢ ܠܹܐ ܝܵܕܥܝܼܬܘܿܢ ܠܹܗ ܡܸܢܝܵܢܵܐ ܕ SWURN ܕܕܝܼܵܘܟܼܘܿܢ، ܡܵܨܝܼܬܘܿܢ ܕܒܲܩܪܝܼܬܘܿܢ ܡܼܢ ܚܸܠܡܲܬ ܕܚܘܼܠܡܵܢܵܐ ܕܗܵܘܢܵܐ ܘܕܛܵܒܼܘܼܬܵܐ ܕܚܲܝܹܐ ܕܕܝܼܵܘܟܼܘܿܢ، ܝܲܢ ܕܡܲܚܒܸܪܝܼܬܘܿܢ ܩܵܐ IMHA ܠܛܠܵܒܵܐ ܡܵܘܕܥܵܢܘܼܬܵܐ ܒܘܼܬ ܡܼܢ ܡܵܢܝܼ ܒܲܩܪܝܼܬܘܿܢ.

ܡܸܢܝܵܢܵܐ ܕܬܹܠܹܦ̮ܘܿܢ: ܛܒܼܘܿܥܘܼܢ ܡܸܢܝܵܢܵܐ ܕܬܹܠܹܦ̮ܘܿܢܵܘܟܼܘܿܢ

ܐܝܼܡܵܝܠ: ܛܒܼܘܿܥܘܼܢ ܐܝܼܡܵܝܠ ܕܕܝܼܵܘܟܼܘܿܢ

ܐܵܕܪܹܣ: ܛܒܼܘܿܥܘܼܢ ܐܵܕܪܹܣܵܘܟܼܘܿܢ

ܦܢܝܼܬܵܐ\ܡܕܝܼܢ݉ܬܵܐ: ܛܒܼܘܿܥܘܼܢ ܦܢܝܼܬܵܘܟܼܘܿܢ\ܡܕܝܼܢ݉ܬܵܘܟܼܘܿܢ

ܪܸܡܙܵܐ ܒܲܪܝܼܕܵܝܵܐ: ܛܒܼܘܿܥܘܼܢ ܪܸܡܙܵܘܟܼܘܿܢ ܒܲܪܝܼܕܵܝܵܐ

ܐܸܢ ܫܘܼܚܠܸܦܠܵܘܟܼܘܿܢ ܚܝܼܵܠܵܘܟܼܘܿܢ ܒܵܬ݉ܪ ܗܵܕܵܟܼ ܘܡܘܼܚܸܒܠܵܘܟܼܘܿܢ ܕܦܵܝܫܝܼܬܘܿܢ ܡܘܼܚܒܸܪܹܐ ܒܝܲܕ IMHA ܐܝܼܡܲܢ ܕܩܲܒܘܼܠܹܐ ܝܬܘܿܢ ܕܲܪܡܲܢܬܝܼ ܓ̰ܲܒܪܵܝܬܵܐ، ܐܲܚܬܘܿܢ ܡܵܨܝܼܬܘܿܢ:

* ܡܲܚܒܸܪܝܼܬܘܿܢ ܥܲܠ ܡܸܢܝܵܢܵܐ 1300 947 820
* ܫܲܕܪܝܼܬܘܿܢ ܐܝܼܡܵܝܠ ܩܵܐ contact@imha.vic.gov.au
* ܣܲܚܒܸܪܝܼܬܘܿܢ ܠܫܲܘܦܲܢ ܐܸܠܸܟܬܪܘܿܢܵܝܵܐ www.imha.vic.gov.au

### ܐܝܼܡܲܢ ܒܸܕ ܦܵܝܫܵܐ IMHA ܡܘܼܕܸܥܬܵܐ؟

IMHA ܒܸܕ ܦܵܝܫܵܐ ܡܘܼܕܸܥܬܵܐ ܐܸܢ:

* ܐܲܚܬܘܿܢ ܦܝܼܫܹܐ ܝܬܘܿܢ ܡܘܼܬܒܼܹܐ ܬܚܘܿܬ ܦܘܼܩܕܵܢܵܐ ܕܚܕܵܐ ܕܲܪܡܲܢܬܵܐ ܙܵܒܼܢܵܢܵܝܬܵܐ، ܝܲܢ ܬܚܘܿܬ ܦܘܼܩܕܵܢܵܐ ܕܚܕܵܐ ܕܲܪܡܲܢܬܵܐ، ܒܸܚܒܼܵܫܵܐ ܐܸܢ ܐܲܚܬܘܿܢ ܝܼܬܘܿܢ ܚܲܕ ܡܲܪܥܵܢܵܐ ܕܐܵܣܝܘܼܬܵܐ ܢܵܡܘܿܣܵܝܬܵܐ ܝܲܢ ܡܲܪܥܵܢܵܐ ܕܫܲܝܢܘܼܬܵܐ
* ܙܸܕܩܵܘܟܼܘܿܢ ܩܵܐ ܝܵܗܒܼ ܫܩܵܠܵܐ ܦܝܼܫܵܐ ܝܠܹܗ ܡܩܘܼܝܸܨܵܐ
* ܦܘܼܩܕܵܢܵܐ ܕܕܲܪܡܲܢܬܵܐ ܙܵܒܼܢܵܢܵܝܬܵܐ ܕܕܝܼܵܘܟܼܘܿܢ، ܝܲܢ ܦܘܼܩܕܵܢܵܐ ܕܕܲܪܡܲܢܬܵܐ ܦܝܼܫܵܐ ܝܠܹܗ ܫܘܼܚܠܸܦܵܐ ܡܼܢ ܓܵܘ ܟܢܘܼܫܬܵܐ ܠܡܲܪܥܵܢܵܐ ܓܵܘ ܒܹܝܬ ܟܪܝܼܗܹܐ ܝܲܢ ܡܼܢ ܡܲܪܥܵܢܵܐ ܓܵܘ ܒܹܝܬ ܟܪܝܼܗܹܐ ܠܓܵܘ ܟܢܘܼܫܬܵܐ
* ܦܘܼܩܕܵܢܵܐ ܕܕܲܪܡܲܢܬܵܐ ܙܵܒܼܢܵܢܵܝܬܵܐ ܕܕܝܼܵܘܟܼܘܿܢ، ܝܲܢ ܦܘܼܩܕܵܢܵܐ ܕܕܲܪܡܲܢܬܵܐ ܦܝܼܫܵܐ ܝܠܹܗ ܠܵܐ ܩܒܝܼܠܵܐ ܝܲܢ ܡܒܘܼܛܠܵܐ
* ܐܝܼܬܠܵܘܟܼܘܿܢ ܚܕܵܐ ܡܲܫܡܸܥܬܵܐ ܣܘܼܪܓܸܕܬܵܐ ܓܵܘ ܒܹܝܬ ܕܝܼܢܵܐ ܕܚܘܼܠܡܵܢܵܐ ܕܗܵܘܢܵܐ (Mental Health Tribunal)
* ܚܕܵܐ ܥܒܼܵܪܬܵܐ ܡܩܘܼܝܸܨܬܵܐ ܦܝܼܫܬܵܐ ܝܠܵܗܿ ܡܘܼܦܠܸܚܬܵܐ، ܐܲܝܟܼ ܕܦܝܼܫܹܐ ܝܬܘܿܢ ܡܘܼܬܒܼܹܐ ܠܚܘܿܕܵܘܟܼܘܿܢ، ܝܲܢ ܦܝܼܫܹܐ ܝܬܘܿܢ ܟܒܼܝܼܫܹܐ ܦܲܓܼܪܵܢܵܐܝܼܬ ܝܲܢ ܟܝܼܡܝܵܝܵܐܝܼܬ
* ܦܘܼܩܕܵܢܵܘܟܼܘܿܢ ܦܝܼܫܵܐ ܝܠܹܗ ܫܘܼܚܠܸܦܵܐ ܕܦܵܝܫܝܼܬܘܿܢ ܡܫܘܿܢܝܹܐ ܩܵܐ ܕܲܪܡܲܢܬܵܐ ܠܚܕܵܐ ܚܸܠܡܲܬ ܐ݉ܚܹܪ݉ܬܵܐ ܡܥܘܿܝܸܢܬܵܐ ܕܚܘܼܠܡܵܢܵܐ ܕܗܵܘܢܵܐ ..

ܐܸܢ ܐܲܚܬܘܿܢ ܝܼܬܘܿܢ ܚܲܕ ܡܲܪܥܵܢܵܐ ܕܫܲܝܢܘܼܬܵܐ، ܐܵܦ IMHA ܒܸܕ ܦܵܝܫܵܐ ܡܘܼܕܸܥܬܵܐ ܐܸܢ:

* ܐܲܚܬܘܿܢ ܦܝܼܫܹܐ ܝܬܘܿܢ ܩܘܼܒܠܹܐ ܓܵܘ، ܝܲܢ ܫܘܼܢܝܹܐ ܠܚܕܵܐ ܚܸܠܡܲܬ ܡܥܘܼܝܸܢܬܵܐ ܕܚܘܼܠܡܵܢܵܐ ܕܗܵܘܢܵܐ
* ܐܲܚܬܘܿܢ ܦܝܼܫܹܐ ܝܬܘܿܢ ܡܦܘܼܠܛܹܐ ܡܓܵܘ ܘܡܘܼܕܥܸܪܹܐ ܠܓܵܘ ܒܹܝܬ ܐܲܣܝܼܪܹܐ (ܗܲܒܣܵܐ).

ܐܸܢ ܐܲܚܬܘܿܢ ܝܼܬܘܿܢ ܚܲܕ ܡܲܪܥܵܢܵܐ ܕܐܵܣܝܘܼܬܵܐ ܢܵܡܘܿܣܵܝܬܵܐ، ܐܵܦ IMHA ܒܸܕ ܦܵܝܫܵܐ ܡܘܼܕܸܥܬܵܐ ܐܸܢ:

* ܐܲܚܬܘܿܢ ܦܝܼܫܹܐ ܝܬܘܿܢ ܫܘܼܢܝܹܐ ܠܚܕܵܐ ܚܸܠܡܲܬ ܡܥܘܼܝܸܢܬܵܐ ܕܚܘܼܠܡܵܢܵܐ ܕܗܵܘܢܵܐ، ܫܒܼܘܿܩ ܡܼܢ ܐܸܢ ܣܝܼܥܬܵܐ ܕܦܣܵܣܵܐ ܕܡܲܢܝܲܚܬܵܐ ܕܐܵܣܝܘܼܬܵܐ ܢܵܡܘܿܣܵܝܬܵܐ ([Forensic Leave Panel](https://www.health.vic.gov.au/mental-health-services/forensic-leave-panel)) ܡܫܲܪܸܪܵܐ ܠܫܲܢܲܝܬܵܐ ܝܲܢ ܦܝܼܫܬܵܐ ܝܠܵܗܿ ܡܗܘܼܕܝܼܬܵܐ ܒܝܲܕ ܚܲܕ ܓܘܼܫܡܵܐ ܕܐܝܼܬܠܹܗ ܫܘܼܠܛܵܢܵܐ
* ܐܸܢ ܐܵܣܝܵܘܟܼܘܿܢ ܕܡܲܪܥܵܐ ܕܢܲܦ̮ܫܵܐ ܝܲܢ ܓܘܼܒܼܪܵܐ ܕܐܵܣܝܹܐ ([Chief psychiatrist](https://www.health.vic.gov.au/chief-psychiatrist)) ܕܡܲܪܥܵܐ ܕܢܲܦ̮ܫܵܐ ܡܗܲܕܝܼܠܵܘܟܼܘܿܢ ܕܦܵܝܫܝܼܬܘܿܢ ܫܘܼܢܝܹܐ ܠܚܕܵܐ ܚܸܠܡܲܬ ܐ݉ܚܹܪ݉ܬܵܐ ܡܥܘܼܝܸܢܬܵܐ ܕܚܘܼܠܡܵܢܵܐ ܕܗܵܘܢܵܐ
* ܝܲܨܝܼܦܘܼܬܵܐ ܕܐܵܣܝܘܼܬܵܐ ܢܵܡܘܿܣܵܝܬܵܐ ([Forensicare](https://www.forensicare.vic.gov.au/)) ܡܲܩܪܘܼܒܼܹܐ ܝܠܵܗܿ ܛܠܵܒܬܵܐ ܩܵܐ ܒܹܝܬ ܕܝܼܢܵܐ ܕܚܘܼܠܡܵܢܵܐ ܕܗܵܘܢܵܐ ܠܩܢܵܝܵܐ ܚܲܕ ܦܘܼܩܕܵܢܵܐ ܚܲܝܠܵܢܵܐ ܕܡܲܪܗܵܝܬܵܐ ܕܥܲܝܢܵܐ، ܐܸܢ ܘܐܝܼܡܲܢ ܕܐܵܗܵܐ ܦܘܼܩܕܵܢܵܐ ܦܵܐܹܫ ܥܒܼܝܼܕܵܐ.

### ܕܵܐܟܼܝܼ ܠܡܲܚܒܘܼܪܹܐ ܩܵܐ IMHAܘܠܸܝܠܵܦܵܐ ܒܘܼܫ ܙܵܘܕܵܐ

* ܣܲܚܒܸܪܘܼܢ ܠܫܲܘܦܵܐ www.imha.vic.gov.au ܝܲܢ ܫܲܕܪܘܼܢ ܚܲܕ ܐܝܼܡܵܝܠ ܩܵܐ contact@imha.vic.gov.au
* ܡܲܚܒܸܪܘܼܢ ܩܵܐ ܚܘܼܛܵܐ ܕܬܹܠܹܦ̮ܘܿܢ ܕ IMHAܥܲܠ ܡܸܢܝܵܢܵܐ 1300 947 820، ܐܲܝܢܝܼ ܕܦܝܼܫܵܐ ܝܠܹܗ ܡܘܼܦܠܸܚܵܐ ܒܝܲܕ ܘܲܟܝܼܠܹܐ ܕ IMHA ܡܼܢ ܣܵܥܲܬ 9:30 ܒܩܲܕܵܡܬܵܐ ܗܲܠ ܣܵܥܲܬ 4:30 ܒܪܲܡܫܵܐ ܩܵܐ ܫܲܒܼܥܵܐ ܝܵܘܡܵܢܹܐ ܒܫܵܒܼܘܿܥܵܐ (ܫܒܼܘܿܩ ܡܼܢ ܝܵܘܡܵܢܹܐ ܕܒܸܛܠܵܢܹܐ ܥܲܡܡܵܝܹܐ).
* ܡܲܚܒܸܪܘܼܢ ܩܵܐ ܚܘܼܛܵܐ ܕܙܸܕܩܹܐ ܕ IMHAܥܲܠ ܡܸܢܝܵܢܵܐ 1800 959 353 ܩܵܐ ܕܫܵܡܥܝܼܬܘܿܢ ܚܕܵܐ ܣܲܓܼܲܠܬܵܐ ܒܘܼܬ ܙܸܕܩܵܘܟܼܘܿܢ
* ܛܠܘܿܒܘܼܢ ܡܼܢ ܚܲܕ ܡܙܲܘܸܕܵܢܵܐ ܕܚܸܠܡܲܬ ܕܚܘܼܠܡܵܢܵܐ ܕܗܵܘܢܵܐ، ܝܲܢ ܬܲܓܒܸܪܵܢܵܐ، ܝܲܢ ܚܲܕ ܦܲܪܨܘܿܦܵܐ ܐ݉ܚܹܪ݉ܢܵܐ ܣܵܢܕܵܢܵܐ ܕܗܲܝܸܪ ܒܡܲܚܒܲܪܬܵܐ ܩܵܐ IMHA.
* ܐܸܢ ܡܲܚܘܼܒܹܐ ܝܬܘܿܢ ܕܡܲܩܪܸܒܼܝܼܬܘܿܢ ܚܘܼܫܵܒܼܹܐ ܘܡܲܚܫܲܚܝܵܬܹܐ ܝܲܢ ܥܵܒܼܕܝܼܬܘܿܢ ܚܕܵܐ ܫܟܵܝܬܵܐ ܒܘܼܬ IMHA، ܐܸܢ ܒܲܣܡܵܐܠܵܘܟܼܘܿܢ ܡܲܚܒܸܪܘܼܢ ܠܲܢ، ܝܲܢ ܣܲܚܒܸܪܘܼܢ ܠܣܲܗܡܵܐ ܕ [ܚܘܼܫܵܒܼܹܐ ܘܡܲܚܫܲܚܝܵܬܹܐ](https://www.imha.vic.gov.au/feedback) ܕܥܲܠ ܫܲܘܦܲܢ ܐܸܠܸܟܬܪܘܿܢܵܝܵܐ.
* ܡܛܹܝܡܘܼܢ ܠܚܲܕ ܡܬܲܪܓܡܵܢܵܐ ܡܲܓܵܢܵܝܵܐ ܒܡܲܚܒܲܪܬܵܐ ܥܲܠ ܡܸܢܝܵܢܵܐ 131 450، ܘܒܵܬ݉ܪ ܗܵܕܵܟܼ ܛܵܠܒܝܼܬܘܿܢ ܡܸܢܲܝܗܝ ܕܡܲܚܒܸܪܝܼܠܲܢ ܥܲܠ ܡܸܢܝܵܢܵܐ 1300 947 820.

